Transportlīdzekļa identifikācijas numurs

Transportlīdzekļa identifikācijas numurs (arī VIN numurs no ) ir unikāls katram transportlīdzeklim. Dažkārt to sauc arī par šasijas numuru. VIN numurs tiek piešķirts katram transportlīdzeklim individuāli – pasaulē nav divu transportlīdzekļu ar vienādiem identifikācijas numuriem.

VIN numurs ir ne tikai vieglajiem automobiļiem, bet arī cita veida transportlīdzekļiem: sākot ar motocikliem, mopēdiem, beidzot ar autobusiem, kravas automobiļiem un jahtām.

 VIN numura rašanās 
VIN numuru automobiļiem piešķir transportlīdzekļu ražotājs, tas tiek iedalīts, pirms tā pamet rūpnīcu. Numura atrašanās vietas ir dažādas un atkarīgas no transportlīdzekļa modeļa un markas.

VIN numura formāts visiem modeļiem ir vienāds. Eiropas Savienības automobiļu ražotāji izmanto standartu ISO-3779, kurā VIN numura garums sastāda 17 rakstzīmes (burtu un skaitļu kombinācija).

VIN numurs nesatur šādus burtus I, Q un O. Eiropas standartus izmanto arī citu valstu transportlīdzekļu ražotāji, piemēram, Kanāda, Japāna, Ķīna un Austrālija.

 VIN numura ietvertā informācija 
 Pirmās trīs vienības ir WMI ; tas ir ražotāja un valsts identifikācijas kods, kurā automobilis tika samontēts. Piemēram, ja VIN sākas ar "J", tā tika ražota Japānā, bet ja numurs sākas ar "1", tā ir ražota ASV.
 Otrā VIN numura daļa (VDS) sevī ietver informāciju par transportlīdzekļa veidu. Katrs ražotājs šo koda daļu kodē savā veidā, bet šeit vienmēr ir iekļauti cipari no 4 līdz 9. Šī daļa ļauj noteikt, vai automobilim ir drošības jostas, drošības spilveni, kāds ir virsbūves veids un durvju skaits, kā arī identificē automobiļa klasi, piemēram, SUV vai ekonomiskā klase. 
 Pēdējā vienība šajā koda daļā ir VIN numura verificēšanas simbols: īpašs algoritms ļauj pārliecināties, ka neviena no iepriekšējām zīmēm nav nelegāli mainīta.
 Pēdējās daļas vienības (VIS) no 10 līdz 17 ir burti un cipari (pēdējie četri vienmēr ir cipari), tas ne tikai ļauj identificēt konkrēto transportlīdzekli (šī daļa katram agregātam ir unikāla). 
 Šī sadaļa satur informāciju par dzinēja versiju, piedziņas veidu un citu informāciju. VIN numura 10. simbols satur informāciju par automobiļa ražošanas gadu.
BMW automobiļa VIN numura piemērs: WBA HD1104 03172202

alt=Vizuāls skaidrojums BMW VIN numuram|right|thumb|220x220px|Vizuāls skaidrojums BMW VIN numuram

 VIN numura atrašanās vieta 
VIN numurs tiek izvietots uz īpašām plāksnītēm dažādās automobiļa vietās. Visbiežāk VIN numurs tiek izvietots:

 Vieglajos transportlīdzekļos 
 uz amortizatora atbalsta (priekšā, kreisajā pusē);
 vadītāja pusē durvju ailē;
 motora starpsienām; 
 salona pasažiera pusē;
 pasažieru pusē uz sliekšņa.

 Kravas automobiļiem 
 vadītāja pusē durvju ailē; 
 pasažiera pusē riteņu arkā.

 Motocikliem 
 uz caurules pie stūres;
 uz rāmja balsta, netālu no dzinēja.

 Piekabēm 
 uz piekabes rāmja.

 VIN numura ietvertā informācija par transporta līdzekli 
Katram transportlīdzeklim VIN numurs ir unikāls, tāpēc katra darbība, piemēram, auto tehniskā apskate, ieraksts par zādzību, ieraksts par detaļu maiņu, ir viegli izsekojama un iegramatojama. Ar VIN numura palīdzību var noskaidrot visu izvēlētā transportlīdzekļa vēsturi.

 Atsauces 

 Ārējās saites 
 VIN numurs

Kategorija:Automobiļi